Reinaldo Julián Decoud Larrosa

Reinaldo Julián Decoud Larrosa heñói vaekue Táva Paraguaýpe, Paraguay Retãme, ára 9 jasyteĩ ary (1911)-pe. Leopoldo Decoud Bogado ha Digna Larrosa Ferreira ñemoñare mbohapyha vaekue ha'e. Reinaldo ru ha sy omano vaekue ha'e omboty mboyve peteĩ ary ha itia Anita, oikóva Táva Concepción-me omongakuaá vaekue chupe.

Karai arandu Reinaldo Julián Decoud Larrosa niko hetaiterei mba'e ojapo vaekue Guarani rayhupápe ha hembiapo rupive omohenda ñane Avañe'ẽ umi tenda ijyvatevéha rupi. Ary 1944-pe ombo'e'ypy vaekue ñane ñe'ẽ Guarani Letras-pe ko'ág̃a oĩva Facultad de Filosofía UNA-pe ha upe rire ary 1956-pe hese ae Guarani ñe'ẽ oike vaekue Colegio Nacional de la Capital-pe ha ambue mbo'ehaokuérape. Mbo'ehára Decoud Larrosa omoheñóik vaekue Instituto de Lingüística Guarani del Paraguay 1961-pe (oñemboaje va'ekue ary 1966-pe), ha'éva Guarani mbo'ehárarã mbo'ehao ypykue ñane retãme ha ko'ág̃a oikóva ichugui mbo'ehaovusu. Ha'e omotenonde vaekue  tembiapo guasu ojeroike hag̃ua Guarani ñe'ê Ñane Retã Léi Guasúpe, ary 1967. Avei ary 1972-pe ha hese ae Guarani ñe'ẽ oike vaekue Instituto Superior de Lenguas-pe. Decoud Larrosa rembiapokue avei pe Guarani Ñe'ẽtekuaa ko'ag̃aite peve ojepurúva. Upéicha avei, ha'e ombohasa vaekue Ñandejára Ñe'ẽ Guaraníme ha ombohéra vaekue Jopare Pyahu ha avei ombohasa Guaraníme, Ñane Retã Purahéi Guasu. Decoud Larrosa oñorairôjepe vaekue Cháko Ñorairõme ha upépe ojehecharamo chupe heko marangatúre. Ha'éngo avei pohãnohára, tupãkuaahára, arandukuaahára ha apytu'ũkuaahára; hetave mba'e apytépe. Hemby gueterei ñane retã ruvichakuérape peteĩ mba'e ha upéva hína peteĩ jehechakuaa tuicháva upe karai joheipyrépe omombareteva'ekue Guarani ñe'ẽ rekove. Hembiapo'ỹre, Guarani ñe'ẽ noĩmo'ãik vaekue oĩháme ko'ág̃a.

Reinaldo Julián Decoud Larrosa omenda vaekue Ester Harris-re ary 1955-pe ha omongakuaa mbohapy mitã: Andrés, Fabia ha Rubén. Ha'e omano Táva Paraguaýpe, Paraguay Retãme, ára 1 jasypateĩ ary 1972-pe.

 Joaju 
 Ver Himno Nacional en Guarani, de Reinaldo Decoud Larrosa

 *** 
PROF.DR. REINALDO JULIÁN DECOUD LARROSA Ohai: David Galeano Olivera

Ñemohenda:Tekove Paraguaigua